Document ID: 32012D0474

VYKONÁVACIE ROZHODNUTIE KOMISIE
z 13. augusta 2012,
ktorým Komisia schvaľuje plány odberu vzoriek výrobkov rybolovu na účely váženia v súlade s článkom 60 ods. 1 a článkom 60 ods. 3 nariadenia Rady (ES) č. 1224/2009 a plány kontroly váženia výrobkov rybolovu v súlade s článkom 61 ods. 1 nariadenia (ES) č. 1224/2009
[oznámené pod číslom C(2012) 5568]
(Iba anglické, estónske, fínske, holandské, litovské, nemecké, poľské a švédske znenie je autentické)
(2012/474/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 60 ods. 1 a 3 a článok 61 ods. 1,
so zreteľom na skutočnosť, že členské štáty predložili plány odberu vzoriek a plány kontrol,
keďže:
(1)
Podľa článku 60 ods. 1 a 2 nariadenia (ES) č. 1224/2009 by každý členský štát mal zabezpečiť, aby sa všetky produkty rybného hospodárstva vážili pri vykládke predtým, ako sa uskladnia, prepravia alebo predajú, na systémoch schválených príslušnými kontrolnými orgánmi, pokiaľ neprijal plán odberu vzoriek schválený Komisiou a vypracovaný na základe metodiky založenej na riziku ustanovenej v článku 76 ods. 1 vykonávacieho nariadenia Komisie (EÚ) č. 404/2011 z 8. apríla 2011, ktorým sa ustanovujú podrobné pravidlá vykonávania nariadenia Rady (ES) č. 1224/2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky rybného hospodárstva (2), v spojení s prílohou XIX k uvedenému nariadeniu.
(2)
Členské štáty môžu podľa článku 60 ods. 3 nariadenia (ES) č. 1224/2009 povoliť, aby sa produkty rybného hospodárstva vážili na palube rybárskeho plavidla, a to odchylne od všeobecnej povinnosti váženia ustanovenej v článku 60 ods. 1 a za predpokladu, že dotknutý členský štát prijal plán odberu vzoriek, ako sa uvádza v článku 60 ods. 1, ktorý schválila Komisia a ktorý bol vypracovaný na základe metodiky založenej na riziku ustanovenej v článku 76 ods. 2 vykonávacieho nariadenia (EÚ) č. 404/2011 v spojení s prílohou XX k uvedenému nariadeniu.
(3)
Podľa článku 61 ods. 1 nariadenia (ES) č. 1224/2009 môžu členské štáty povoliť váženie produktov rybného hospodárstva po preprave z miesta vykládky pod podmienkou, že sa prepravujú na miesto určenia na území dotknutého členského štátu a že tento členský štát prijal plán kontroly schválený Komisiou a vypracovaný na základe metodiky založenej na riziku ustanovenej v článku 77 ods. 1 vykonávacieho nariadenia (EÚ) č. 404/2011 v spojení s prílohou XXI k uvedenému nariadeniu.
(4)
Komisii predložilo na schválenie svoje plány odberu vzoriek Nemecko (14. novembra 2011), Írsko (7. novembra 2011), Litva (11. januára 2012), Holandsko (18. januára 2012), Poľsko (5. marca 2012), Fínsko (7. novembra 2011) a Spojené kráľovstvo (15. decembra 2011) a plány kontroly Nemecko (14. novembra 2011), Estónsko (15. decembra 2011), Írsko (7. novembra 2011), Poľsko (5. marca 2012), Fínsko (7. novembra 2011) a Spojené kráľovstvo (15. decembra 2011). Uvedené plány sú v súlade s príslušnými metodikami založenými na riziku. Preto by sa mali schváliť.
(5)
Toto rozhodnutie predstavuje rozhodnutie o schválení v zmysle článku 60 ods. 1 a 3 a článku 61 ods. 1 nariadenia (ES) č. 1224/2009.
(6)
Komisia musí monitorovať realizáciu plánov odberu vzoriek a plánov kontroly, a to pokiaľ ide o ich účinné využívanie, ako aj o pravidelnú revíziu príslušnými členskými štátmi. Z uvedeného dôvodu by členské štáty mali Komisii predkladať správy o realizácii uvedených plánov,
PRIJALA TOTO ROZHODNUTIE:
Článok 1
1. Týmto sa schvaľujú plány odberu vzoriek predložené Nemeckom, Írskom, Litvou, Poľskom, Fínskom a Spojeným kráľovstvom na účely váženia výrobkov rybolovu podľa článku 60 ods. 1 nariadenia (ES) č. 1224/2009.
2. Týmto sa schvaľujú plány odberu vzoriek predložené Nemeckom, Írskom, Litvou, Holandskom a Spojeným kráľovstvom na účely váženia výrobkov rybolovu na palube rybárskeho plavidla podľa článku 60 ods. 3 nariadenia (ES) č. 1224/2009 v spojení s článkom 60 ods. 1 uvedeného nariadenia.
3. Týmto sa schvaľujú plány kontroly predložené Nemeckom, Estónskom, Írskom, Poľskom, Fínskom a Spojeným kráľovstvom na účely váženia výrobkov rybolovu po preprave na miesto určenia na území dotknutého členského štátu podľa článku 61 ods. 1 nariadenia (ES) č. 1224/2009.
Článok 2
Členské štáty uvedené v článku 1 zašlú Komisii správu o realizácii plánov odberu vzoriek a plánov kontroly uvedených v článku 1 pred 1. aprílom 2014.
Článok 3
Toto rozhodnutie je určené Spolkovej republike Nemecko, Estónskej republike, Írsku, Litovskej republike, Holandskému kráľovstvu, Poľskej republike, Fínskej republike a Spojenému kráľovstvu Veľkej Británie a Severného Írska.
V Bruseli 13. augusta 2012

Labels: 7
18
19
6